Општина Прешево во Пчињскиот округ
**Општина Прешево** (албански:*Komuna e Preshevës*, српски: *Општина Прешево*) е општина во Пчињскиот округ во јужниот дел на Централна Србија. Центар на општината е градот Прешево.

Географија
----------

Според податоците од 2004, општината опфаќа површина од 264 км, и се наоѓа во јужна Србија на границата со Косово и Македонија.

Население
---------

Според пописот на населението од 2002 година, во општината живеат 34,904 жители во 35 населени места. 89,10% од населението се Албанци и мал дел Срби кои го говорат торлачкиот дијалект. Во општината исто така се зборува и турскиот и ромскиот јазик.

Населението во општина Прешево има, скоро 90%, највисока процентуалност на Албанците во Централна Србија не вклучувајќи ја спорната територија Косово.

Населени места
--------------

Општина Прешево се состои од 35 населби, од кои еден град и 34 села. 

|  |  |  |
| --- | --- | --- |
| * Алиџерци
* Берчевац
* Бујиќ
* Букаревац
* Букувац
* Буштрање
* Гаре
* Големи Дол
* Горна Шушаја
* Госпоѓинце
* Депце
* Долна Шушаја
* Жуинце
 | * Илинце
* Курбалија
* Љаник
* Маџаре
* Миратовац
* Норча
* Ораовица
* Печено
* Прешево
* Раинце
* Ранатовце
* Релјан
 | * Свињиште
* Сефер
* Славуевац
* Станевце
* Стрезовце
* Трнава
* Цакановац
* Церевајка
* Црнотинце
* Чукарка
 |

Населби според етничко мнозинство
---------------------------------

Повеќето села во општината Прешево имаат апсолутно албанско мнозинство, освен селата: Љаник, Свињиште, Славуевац и Цакановац каде Србите се етничко мнозинство. 

Исто така, повеќето села имаат 99% албанско население, но има и некои села каде Србите во Прешевската долина живеат и сочинуваат значително малцинство како: Буштрање, Големи Дол, Рељан, Стрезовце, Трнава, Чукарка и градот Прешево.

| **Етнички состав** |
| --- |
|
| Година | Срби |  % | Албанци |  % | Вкупно |
| 1961 | 6,741 | 25.21% | 18,229 | 68.18% | 26,738 |
| 1971 | 5,777 | 19.22% | 23,625 | 78.60% | 30,057 |
| 1981 | 4,204 | 12.38% | 28,961 | 85.31% | 33,948 |
| 1991 | 3,206 | 8.23% | 34,992 | 89.85% | 38,943 |
| 2002 | 2,984 | 8.55% | 31,098 | 89.10% | 34,904 |
| 2003 |  |  |  |  | 36 215 |
| 2004 |  |  |  |  | 37 154 |
| 2005 |  |  |  |  | 37 887 |
| 2006 |  |  |  |  | 38 385 |
| 2007 |  |  |  |  | 38 849 |

Етнички состав
--------------

(2002)

* 31 098 (89,10%) - Албанци
* 2 984 (8,55%) - Срби

Политика
--------

Во 1992, Албанците во овој дел организираа референдум во кој тие гласаа, Прешево, Медвеѓа и Бујановац да се припојат кон Косово. Меѓу 1999 и 2001, албанска сепаратистичка организација наречена „Ослободителна војска на Прешево, Медвеѓа и Бујановац" (ОВПМБ), оперираше во овој регион, со цел да ги окупира овие три општини од Југославија и да ги припои кон идното и независно Косово. Овие активности привлекоа помал меѓународен медиски интерес во споредба со случувањата во Косово и Македонија. Терористите беа победени од страна на српските сили, во операција која не одзеде долго време и каде трупите на НАТО помогнаа контролирајќи терористите да не ги префрлат борбите во Косово. Миговната ситуација е стабилна, но Албанците прават некаква напнатост поради нееднаквиот однос од страна на Владата на Србија кон нив. Ослободителната војска на Прешево, Медвеѓа и Бујановац (ОВПМБ) има свој споменик во центарот на градот Прешево, кој е предмет на спор меѓу месното албанско население и владата на Србија. Рагми Мустафа, претседателот на општината рече дека споменикот не би требало да биде отстранет, додека српскиот премиер Ивица Дачиќ настојува овој споменик да биде отстранет, и им даде рок на Албанците да го тргнат споменикот до 17 јануари, во спротивно српската жандармерија ќе го отстрани со сила.
Од декември 2005, претходниот градоначалник го изгуби своето седиште и беше променет со водачот Рагми Мустафа од албанската демократска пертија ПДШ. По шест месеци, населението повторно гласаше и повторно Рагми Мустафа беше избран за претседател на општина Прешево за следните четири години. На 13 мај 2008 и 10 мај 2012 населението повторно го изгласа Рагми Мустафа да биде претседател на општина Прешево.

Поврзано
--------

* Србија
* Јужна Србија
* Албанци во Србија

Наводи
------

1. ↑  „Statistički zavod Srbije". Архивирано од изворникот на 2009-02-25. Посетено на 2012-11-26.

|  |  |
| --- | --- |
| Stub icon | *Оваа статија поврзана со Србија е никулец. Можете да помогнете со тоа што ќе ја проширите.** п
* р
* у
 |